ທ່ານນາຍົກລັດຖະມົນຕີ ຫວຽດນາມ ພົບປະກັບການນຳ, ອະດີດການນຳບັນດາອົງການສູນກາງພັກ
ເນື່ອງໃນໂອກາດຕ້ອນຮັບລະດູບານໃໝ່ປີຊວດ 2020, ວັນທີ 12 ມັງກອນ, ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ໄດ້ມີການພົບປະ ແລະ ອວຍພອນປີໃໝ່ການນຳ, ອະດີດການນຳບັນດາອົງການສູນກາງຢູ່ພາກກາງ.
ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ໄດ້ແຈ້ງໃຫ້ຊາບກ່ຽວກັບບັນດາໝາກຜົນອັນຕັ້ງໜ້າ, ຮອດດ້ານຂອງປະເທດຊາດໃນປີຜ່ານມາ, ຊ່ວຍປັບປຸງຄວາມໄວ້ເນື້ອເຊື່ອໃຈຂອງປະຊາຊົນ ຕໍ່ການນຳພາຂອງພັກກອມມູນິດຫວຽດນາມ. ໃນໄລຍະທີ່ຈະມາເຖິງ, ໃນສະພາບການສາກົນ ແລະ ພາກພື້ນມີການຜັນແປອັນສັບສົນຫຼາຍຢ່າງນັ້ນ, ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ໃຫ້ຮູ້ວ່າ: ຄວາມຮັບຜິດຊອບຂອງພັກ, ລັດ ແມ່ນຕ້ອງນຳປະເທດຊາດພັດທະນາຢ່າງຈະເລີນຮຸ່ງເຮືອງໃນປີ 2045. ທ່ານໃຫ້ຮູ້ວ່າ: ລາຍຮັບສະເລ່ຍຕໍ່ຫົວຄົນບັນລຸ 3000 USD ໃນປະຈຸບັນພຽງແຕ່ແມ່ນໝາກຜົນຕັ້ງໜ້າໃນເບື້ອງຕົ້ນເທົ່ານັ້ນ. ຕາມນັ້ນແລ້ວ, ບັນດາສິ່ງທ້າທາຍໃຫ່ຍຫຼວງທີ່ຕ້ອງການແກ້ໄຂ ແມ່ນນຳປະເທດຊາດພັດທະນາ; ສືບຕໍ່ຮັບປະກັນຄວາມດຸນດຽງຂອງພື້ນຖານເສດຖະກິດ, ໃນນັ້ນຈະສືບຕໍ່ລົງທຶນພັດທະນາພະລັງງານແຫ່ງຊາດ.
(ພາບ: TTXVN)
(ແຫຼ່ງຄັດຈາກ VOV)